Ericu950/Stoicheia-meter-silver huggingface dataset:
γλαύκων δ ἐν ταῖς Γλώσσαις Κυπρίους φησὶ τὴν κοτύλην κύλικα καλεῖν .
ἑρμῶναξ δ ἐν Συνωνύμοις οὕτως γράφει ·
ἄλεισον , ποτήριον , κύπελλον , ἄμφωτις , σκύφος , κύλιξ , κώθων , καρχήσιον , φιάλη .
ἀχαιὸς δὲ ὁ Ἐρετριεὺς ἐν Ἀλκμαίωνι ἀντὶ τοῦ κύλικες παραγώγως κυλιχνίδας εἴρηκε διὰ τούτων   ·
ἀλλ  ὡς τάχιστα μέλανα δεῦρ ἀμνὸν φέρειν κοινόν τε χρὴ κρατῆρα καὶ κυλιχνίδας .
καὶ Ἀλκαῖος   ἐν τῷ . . ·
τί τὰ λύχν  ὀμμένομεν ;
δάκτυλος ἁμέρα .
κὰδ δ ἄειρε κυλίχναις μεγάλαις , αιταποικιλλις .
οἶνον γὰρ Σεμέλας καὶ Διὸς υἱὸσ λαθικαδέα ἀνθρώποισιν ἔδωκ .
ἔγχεε κέρναις ἕνα καὶ δύο πλέαις κὰκ κεφαλᾶς .
καὶ ἐν τῷ δεκάτῳ   ·
λάταγες ποτέονται κυλιχνᾶν ἀπὸ Τηιᾶν , ὡς διαφόρων γινομένων καὶ ἐν Τέῳ κυλίκων .
φερεκράτης Κοριαννοῖ   ·
ἐκ τοῦ βαλανείου γὰρ δίεφθος ἔρχομαι , ξηρὰν ἔχουσα τὴν φάρυγα . Β. δώσω πιεῖν . Α. γλίσχρον γέ μοὐστὶ τὸ σίαλον νὴ τὼ θεώ . Β. εἰ λάβω κυρισοι τὴν κυλίσκην ; Α. μηδαμῶς μικράν γε .
κινεῖται γὰρ εὐθύς μοι χολή , ἐξ οὗπερ ἔπιον ἐκ τοιαύτης φάρμακον .
εἰς τὴν ἐμὴν νῦν ἔγχεον τὴν μείζονα .
ὅτι δὲ μεγάλοις ποτηρίοις αἱ γυναῖκες ἐχρῶντο ὁ αὐτὸς εἴρηκε Φερεκράτης ἐν Τυραννίδι διὰ τούτων   ·
εἶτ  ἐκεραμεύσαντο τοῖς μὲν ἀνδράσιν ποτήρια πλατέα , τοίχους οὐκ ἔχοντ , ἀλλ αὐτὸ τ οὔδαφος μόνον , κ οὐχὶ χωροῦντ  οὐ δὲ κόγχην , ἐμφερῆ γευστηρίοις ·
σφίσι δέ γ αὐταῖσιν βαθείας κύλικας ὥσπερ ὁλκάδας οἰναγωγούς , περιφερεῖς , λεπτάς , μέσας , γαστροιίδας , οὐκ ἀβούλως , ἀλλὰ πόρρωθεν κατεσκευασμέναι αὔθ  ὅπως ἀνεκλογίστως πλεῖστος οἶνος ἐκποθῇ .
εἶθ  ὅταν τὸν οἶνον αὐτὰς αἰτιώμεθ  ἐκπιεῖν , λοιδοροῦνται κ ὠμνύουσι μὴ κπιεῖν ἀλλ ἢ μίαν .
ἣ δὲ κρείττων ἡ μί ἐστὶ χιλίων ποτηρίων .
κΥμβΙΑ τὰ κοῖλα ποτήρια καὶ μικρὰ Σιμάριστος .
δωρόθεος δέ ·
γένος ποτηρίων βαθέων τὰ κυμβία καὶ ὀρθῶν , πυθμένα μὴ ἐχόντων μη δὲ ὦτα .
πτολεμαῖος δὲ ὁ τοῦ Ἀριστονίκου τὰ κυφά .
νίκανδρος δ ὁ Θυατειρηνὸς τὸ χωρὶς ὠτίων ποτήριον ὠνομακέναι Θεόπομπον ἐν Μήδῳ   .
φιλήμων Φάσματι   ·
ἐπεὶ δ ἡ Ῥόδη κυμβίον ἀκράτου κατασέσειχ  ὑμᾶς ἄνω .
διονύσιος δ ὁ Σάμιος ἐν ἕκτῳ περὶ τοῦ Κύκλου   τὸ αὐτὸ οἴεται εἶναι κισσύβιον καὶ κυμβίον .
φησὶ γὰρ ὡς Ὀδυσσεὺς πληρώσας κυμβίον ἀκράτου ὤρεξε τῷ Κύκλωπι .
οὐκ ἔστι δὲ μικρὸν τὸ διδόμενον αὐτῷ κισσύβιον παρ Ὁμήρῳ   ·
οὐ γὰρ ἂν τρὶς πιὼν μέγιστος ὢν τὸ σῶμα ταχέως ἂν ὑπὸ τῆς μέθης κατηνέχθη .
τοῦ κυμβίου μνημονεύει καὶ Δημοσθένης ἐν τῷ κατὰ Μειδίου   ἀκολουθεῖν αὐτῷ φάσκων ῥυτὰ καὶ κυμβία .
καὶ πάλιν ἐν τῷ αὐτῷ   ·
ἐπ  ἀστράβης δὲ ὀχούμενος ἐξ Ἀργούρας τῆς Εὐβοίας , χλανίδας δ ἐπ  ὄχου καὶ κυμβία καὶ κάδους ἔχων , ὧν ἐπελαμβάνοντο οἱ πεντηκοστολόγοι .
καὶ ἐν τῷ κατὰ Εὐέργου καὶ Μνησιβούλου   .
φησὶ δὲ Δίδυμος ὁ γραμματικὸς   ἐπίμηκες εἶναι τὸ ποτήριον καὶ στενὸν τῷ σχήματι , παρόμοιον πλοίῳ ὃ καλεῖται κύμβη .
καὶ Ἀναξανδρίδης ἐν Ἀγροίκοις   ·
μεγάλ  ἴσως προπινόμενα καὶ μέστ  ἀκράτου κυμβία ἐκάρωσεν ὑμᾶς . Β. ἀνακεχαίτικεν μὲν οὖν .
ἄλεξις Ἱππεῖ   ·
τά τε κυμβία ἆρ ἦν πρόσωπ  ἔχοντα χρυσᾶ παρθένων ; Β. νὴ τὸν Δί , ἦν γάρ . Α. ὦ τάλαιν ἐγὼ κακῶν .
ἐρατοσθένης δ ἐν τῇ πρὸς Ἀγήτορα τὸν Λάκωνα Ἐπιστολῇ   ὡς κυαθῶδες ἀγγεῖον τὸ κυμβίον παραδίδωσι γράφων οὕτως ·
θαυμάζουσι δὲ οἱ αὐτοὶ καὶ πῶς κύαθον μὴ κεκτημένος , ἀλλὰ κυμβίον μόνον , φιάλην προσεκέκτητο .
δοκεῖ δή μοι τὸ μὲν τῆς τῶν ἀνθρώπων χρείας ἕνεκα , τὸ δὲ τῆς τῶν θεῶν τιμῆς εἰς τὴν κτῆσιν παρειληφέναι .
κυάθῳ μὲν οὖν οὐδὲν ἐχρῶντο τότε οὐ δὲ κοτύλῃ .
κρατῆρα γὰρ ἵστασαν τοῖς θεοῖς , οὐκ ἀργυροῦν οὐ δὲ λιθοκόλλητον , ἀλλὰ γῆς Κωλιάδος .
τοῦτον δ ὁσάκις ἐπί τι πληρώσαιεν , ἀποσπείσαντες τοῖς θεοῖς ἐκ τῆς φιάλης ᾠνοχόουν ἐφεξῆς , τὸν νεοκρᾶτα βάπτοντες τῷ κυμβίῳ , καθὰ καὶ νῦν παρ ὑμῖν ποιοῦσιν ἐν τοῖς φιδιτίοις .
εἰ δέ ποτε πλεῖον πιεῖν βουληθεῖεν , προσπαρετίθεσαν τοὺς καλουμένους κοτύλους , κάλλιστα καὶ εὐποτώτατα ἐκπωμάτων .
ἦσαν δὲ καὶ οὗτοι τῆς αὐτῆς κεραμείας .
ὅταν δ Ἔφιππος ἐν Ἐφήβοις λέγῃ   ·
οὐ κύλικας ἐπὶ τὰ δεῖπνα Χαιρήμων φέρει , οὐ κυμβίοισι πεπολέμηκ  Εὐριπίδης , οὐ τὸν τραγικὸν λέγει ποιητήν , ἀλλά τινα ὁμώνυμον αὐτῷ , ἤτοι φίλοινόν τινα ἢ αἰτίαν ἔχοντα οὐ χρηστήν , ὥς φησιν Ἀντίοχος ὁ Ἀλεξανδρεὺς ἐν τῷ περὶ τῶν ἐν τῇ μέσῃ κωμῳδίᾳ κωμῳδουμένων Ποιητῶν .
τὸ γὰρ ἐπάγεσθαι κατὰ τὰς ἑστιάσεις κυμβία καὶ δοκεῖν τούτοις διαμάχεσθαι εἰς ἑκάτερα τείνει .
μνημονεύει δ αὐτοῦ καὶ Ἀναξανδρίδης ἐν Νηρηίσιν   ·
δὸς δὴ τὸν χόα αὐτῷ σύ , Κῶμε , καὶ τὸ κυμβίον φέρων ·
Εὐριπίδης τις σήμερον γενήσεται .
καὶ Ἔφιππος ἐν Ὁμοίοις ἢ Ὀβελιαφόροις   Διονυσίου δὲ δράματ  ἐκμαθεῖν δέοι καὶ Δημοφῶντος , ἅττ ἐποίησεν εἰς Κότυν , ῥήσεις τε κατὰ δεῖπνον Θεόδωρός μοι λέγοι , Λάχητί τ οἰκήσαιμι τὴν ἑξῆς θύραν , κυμβία τε παρέχοιμ ἑστιῶν Εὐριπίδῃ .
ὅτι δὲ καὶ πλοῖον ἡ κύμβη Σοφοκλῆς ἐν Ἀνδρομέδᾳ φησίν   ·
ἵπποισιν ἢ κύμβαισι ναυστολεῖς χθόνα ;
κύββα ποτήριον Ἀπολλόδωρος Παφίους .
κΥπΕλλΟν .
τοῦτο πότερόν ἐστιν τ αὐτὸν τῷ ἀλείσῳ καὶ τῷ δέπαι καὶ μόνον ὀνόματι διαλλάσσει  τοὺς μὲν ἄρα χρυσέοισι κυπέλλοις υἷες Ἀχαιῶν δειδέχατ  ἄλλοθεν ἄλλος ἀνασταδόν    ἢ διάφορος ἦν ὁ τύπος καὶ οὐχ ὥσπερ τὸ δέπας καὶ τὸ ἄλεισον ἀμφικύπελλον , οὕτω καὶ τοῦτο , κυφὸν δὲ μόνον ;
ἀπὸ γὰρ τῆς κυφότητος τὸ κύπελλον , ὥσπερ καὶ τὸ ἀμφικύπελλον , ἢ ὅτι παραπλήσιον ἦν ταῖς πέλλαις , συνηγμένον μᾶλλον εἰς τὴν κυφότητα ·
ἢ ἀμφικύπελλα οἷον ἀμφίκυρτα ἀπὸ τῶν ὤτων , διὰ τὸ τοιαῦτα εἶναι τῇ κατασκευῇ .
φησὶ γὰρ καὶ ὁ ποιητής ·
ἦτοι ὃ καλὸν ἄλεισον ἀναιρήσεσθαι ἔμελλεν χρύσεον ἄμφωτον .
ἀντίμαχος δ ἐν εʹ Θηβαίδος   ·
πᾶσιν δ ἡγεμόνεσσιν ἐποιχόμενοι κήρυκες χρύσεα καλὰ κύπελλα τετυγμένα νωμήσαντο .
σιληνὸς δέ φησι ·
κύπελλα ἐκπώματα σκύφοις ὅμοια , ὡς καὶ Νίκανδρος ὁ Κολοφώνιος   , . . .
κύπελλα δ ἔνειμε συβώτης   .
Εὔμολπος δὲ ποτηρίου γένος , ἀπὸ τοῦ κυφὸν εἶναι .
σιμάριστος δὲ τὸ δίωτον ποτήριον Κυπρίους , τὸ δὲ δίωτον καὶ τετράωτον Κρῆτας .
φιλητᾶς δὲ   Συρακοσίους κύπελλα καλεῖν τὰ τῆς μάζης καὶ τῶν ἄρτων ἐπὶ τῆς τραπέζης καταλείμματα .
κΥμβΗ .
φιλήμων ἐν ταῖς Ἀττικαῖς Φωναῖς κύλικος εἶδος .
ἀπολλόδωρος δ ἐν τῷ περὶ Ἐτυμολογιῶν Παφίους τὸ ποτήριον καλεῖν κύββα .
κΩθΩν Λακωνικὸν ποτήριον , οὗ μνημονεύει Ξενοφῶν ἐν αʹ Κύρου Παιδείας   .
κριτίας δ ἐν Λακεδαιμονίων Πολιτείᾳ γράφει οὕτως   ·
χωρὶς δὲ τούτων τὰ σμικρότατα ἐς τὴν δίαιταν , ὑποδήματα ἄριστα Λακωνικὰ καὶ ἱμάτια φορεῖν ἥδιστα καὶ χρησιμώτατα ·
κώθων Λακωνικός , ἔκπωμα ἐπιτηδειότατον εἰς στρατείαν καὶ εὐφορώτατον ἐν γυλιῷ .
οὗ δὲ ἕνεκα στρατιωτικόν , πολλάκις ἀνάγκη ὕδωρ πίνειν οὐ καθαρόν .
πρῶτον μὲν οὖν τὸ μὴ λίαν κατάδηλον εἶναι τὸ πόμα ·
εἶτα ἄμβωνας ὁ κώθων ἔχων ὑπολείπει τὸ οὐ καθαρὸν ἐν αὑτῷ .
καὶ Πολέμων δ ἐν τῇ . .
τῶν πρὸς Ἀδαῖον καὶ Ἀντίγονον , ὅτι κεραμέοις ἀγγείοις ἐχρῶντο οἱ Λακεδαιμόνιοι γράφει οὕτως   ·
ἀλλὰ μὴν ὅτι ἀρχαικὸν ἦν τὸ τοιοῦτον τῆς ἀγωγῆς γένος . . . .
ὃ καὶ νῦν δρᾶται παρά τισι τῶν Ἑλλήνων ·
ἐν Ἄργει μὲν ἐν ταῖς δημοσίαις θοίναις , ἐν Λακεδαίμονι δὲ κατὰ τὰς ἑορτάς , ἔν τε τοῖς ἐπινικίοις καὶ τοῖς γάμοις τῶν παρθένων , πίνουσιν ἐκ κεραμέων ποτηρίων ·
ἐν δὲ τοῖς ἄλλοις συμποσίοις καὶ φιδιτίοις ἐν πιθάκναις . . .
μνημονεύει αὐτοῦ καὶ Ἀρχίλοχος ἐν Ἐλεγείοις ὡς ποτηρίου οὕτως   ·
ἀλλ  ἄγε σὺν κώθωνι θοῆς διὰ σέλματα νηὸς φοίτα καὶ κοίλων πώματ  ἄφελκε κάδων , ἄγρει δ οἶνον ἐρυθρὸν ἀπὸ τρυγός ·
οὐ δὲ γὰρ ἡμεῖς νήφειν ἐν φυλακῇ τῇδε δυνησόμεθα , ὡς τῆς κύλικος λεγομένης κώθωνος .
εἰς τὰς ἱππαγωγοὺς εἰσεπήδων ἀνδρικῶς πριάμενοι κώθωνας , οἳ δὲ σκόροδα καὶ κρόμμυα .
ἡνίοχος Γοργόσι   ·
πιεῖν πιεῖν τις ἐγχείτω λαβὼν πυριγενῆ κυκλοτερῆ βραχύωτον παχύστομον κώθωνα παῖδα φάρυγος .
θεόπομπος Στρατιώτισιν   ·
ἐγὼ γὰρ ἂν κώθωνος ἐκ στρεψαύχενος πίοιμι τὸν τράχηλον ἀνακεκλασμένη ;
ἄλεξις Ἐρίθοις   ·
εἶτα τετρακότυλον ἐπεσόβει κώθωνά μοι , παλαιὸν οἴκων κτῆμα   .
ἀπὸ δὲ τοῦ ποτηρίου τούτου καὶ ἀκρατοκώθωνας καλοῦσι τοὺς πλέονα ἄκρατον σπῶντας , ὡς Ὑπερείδης ἐν τῷ κατὰ Δημοσθένους   .
καλλίξεινος δ ἐν τετάρτῳ περὶ Ἀλεξανδρείας ἀναγράφων τὴν τοῦ Φιλαδέλφου πομπὴν καὶ καταλέγων πολλὰ ἐκπώματα γράφει καὶ τάδε   ·
κώθωνες διμέτρητοι βʹ .
περὶ δὲ τοῦ κωθωνίζεσθαι καὶ ὅτι χρήσιμός ἐστι διὰ χρόνου ὁ κωθωνισμὸς Μνησίθεος ὁ Ἀθηναῖος ἰατρὸς ἐν τῇ περὶ Κωθωνισμοῦ ἐπιστολῇ φησιν οὕτως ·
συμβαίνει τοὺς μὲν πολὺν ἄκρατον ἐν ταῖς συνουσίαις πίνοντας μεγάλα βλάπτεσθαι καὶ τὸ σῶμα καὶ τὴν ψυχήν .
τὸ μέντοι κωθωνίζεσθαι διά τινων ἡμερῶν δοκεῖ μοι ποιεῖν τινα καὶ τοῦ σώματος κάθαρσιν καὶ τῆς ψυχῆς ἄνεσιν .
γίγνονται γάρ τινες ἡμῖν ἐκ τῶν καθ ἡμέραν συμποσίων ἐπιπόλαιοι δριμύτητες ·
ταύταις οὖν ἐστι τῶν μὲν πόρων οἰκειότατος ὁ διὰ τῆς οὐρήσεως , τῶν δὲ καθάρσεων ἡ διὰ τῶν κωθωνισμῶν πρέπει μάλιστα .
κατανίζεται γὰρ τὸ σῶμα τοῖς οἴνοις ·
ὑγρὸν γὰρ καὶ θερμὸν ὁ οἶνος ·
τὸ δὲ ἀφ ἡμῶν διηθούμενον οὖρόν ἐστιν δριμύ .
τὰ γοῦν ἱμάτια τούτῳ χρώμενοι ῥύμματι πλύνουσιν οἱ γναφεῖς .
τρία δὲ παραφύλαττε ὅταν κωθωνίζῃ ·
μὴ πονηρὸν οἶνον πίνειν μη δὲ ἄκρατον μη δὲ τραγηματίζεσθαι ἐν τοῖς κωθωνισμοῖς .
ὅταν δ ἱκανῶς ἔχῃς ἤδη , μὴ κοιμῶ πρὶν ἂν ἐμέσῃς πλέον ἢ ἔλαττον .
εἶτα ἐὰν μὲν ἐμέσῃς ἱκανῶς , ἀναπαύου μικρὸν περιχεάμενος ·
ἐὰν δὲ μὴ δυνηθῇς ἱκανῶς κενῶσαι σαυτόν , πλείονι χρῆσαι τῷ λουτρῷ καὶ εἰς τὴν πύελον κατακλίθητι σφόδρα εἰς θερμὸν ὕδωρ .
Πολέμων δ ἐν πέμπτῳ τῶν πρὸς Ἀδαῖον καὶ Ἀντίγονόν φησι   ·
Διόνυσος τέλειος καθήμενος ἐπὶ πέτρας ·
ἐξ εὐωνύμων δ αὐτοῦ Σάτυρος φαλακρός , ἐν τῇ δεξιᾷ κώθωνα μόνωτον ῥαβδωτὸν κρατῶν .
λΑβΡΩνΙΑ ἐκπώματος Περσικοῦ εἶδος ἀπὸ τῆς ἐν τῷ πίνειν λαβρότητος ὠνομασμένον .
πλατὺ δ ἐστὶ τῇ κατασκευῇ καὶ μέγα ·
ἔχει δὲ καὶ ὦτα μεγάλα .
μένανδρος Ἁλιεῖ   ·
εὐποροῦμεν , οὐ δὲ μετρίως ·
ἐκ Κυίνδων χρυσίον , Περσικαὶ στολαὶ δ ἐκεῖναι πορφυρᾶ τε στρώματα ἔνδον ἔστ , ἄνδρες , ποτηρίδια τορεύματα κ ἀκτυπωμάτων πρόσωπα , τραγέλαφοι , λαβρώνια .
ἐν δὲ Φιλαδέλφοις   ·
ἤδη δ ἐπιχύσεις διάλιθοι , λαβρώνιοι , Πέρσαι δ ἔχοντες μυιοσόβας ἑστήκεσαν .
ἵππαρχος δ ἐν Θαίδι   ·
ὁ λαβρώνιος δ ἔσθ  οὗτος ὄρνις ; Β. Ἡράκλεις , ποτήριον χρυσοῦς διακοσίους ἄγον . Α. ὢ περιβοήτου , φιλτάτη , λαβρωνίου .
δίφιλος Τιθραύστῃ καὶ ἄλλα γένη καταλέγων ποτηρίων φησί   ·
πρίστις , τραγέλαφος , βατιάκη , λαβρώνιος .
ἀνδραποδιον δὴ ταῦθ , ὁρᾷς , ἥκιστά γε , ἐκπωμάτων δ ὀνόματα . Β. πρὸς τῆς Ἑστίας . Α. ὁ λαβρώνιος χρυσῶν δέ , παῖδες , εἴκοσι .
δίδυμος δ ὅμοιον εἶναί φησιν   αὐτὸ βομβυλιῷ ἢ βατιακίῳ .
λΑκΑΙνΑΙ κυλίκων εἶδος οὕτως λεγόμενον ἢ ἀπὸ τοῦ κεράμου , ὡς τὰ Ἀττικὰ σκεύη , ἢ ἀπὸ τοῦ σχήματος ἐπιχωριάσαντος ἐκεῖ , ὥσπερ . . . .
αἱ Θηρίκλειαι λέγονται .
ἀριστοφάνης Δαιταλεῦσι   ·
συβαρίτιδάς τ εὐωχίας , καὶ Χῖον ἐκ Λακαινᾶν μέθυ ἡδέως καὶ φίλως .
λΕπΑστΗ .
οἳ μὲν ὀξύνουσι τὴν τελευταίαν , ὡς καλή , οἳ δὲ παροξύνουσιν , ὡς μεγάλη .
τοῦτο δὲ τὸ ποτήριον ὠνομάσθη ἀπὸ τῶν εἰς τὰς μέθας καὶ τὰς ἀσωτίας πολλὰ ἀναλισκόντων , οὓς λαφύκτας καλοῦμεν .
κύλικες δ ἦσαν μεγάλαι .
ἀριστοφάνης Εἰρήνῃ   τί δῆτ ἂν εἰ πίοις οἴνου κύλικα λεπαστήν ;
ἀφ ἧς ἔστι λάψαι , τουτ έστιν ἁθρόως πιεῖν , κατεναντίον τῷ λεγομένῳ βομβυλιῷ .
φησὶν γάρ που ὁ αὐτός   ·
τὸ δ αἷμα λέλαφας τ οὐμόν , ὦναξ δέσποτα , οἷον ἅθρουν μ ἐξέπιες .
ἐν δὲ Γηρυτάδῃ   ·
ἦν δὲ τὸ πρᾶγμ ἑορτή .
περιέφερεν δ ἐν κύκλῳ λεπαστὴν ἡμῖν ταχὺ προσφέρων παῖς ἐνέχει τε σφόδρα κυανοβενθῆ , τὸ βάθος παρίστησιν ὁ κωμικὸς τοῦ ποτηρίου .
ἀντιφάνης δὲ ἐν Ἀσκληπιῷ   ·
τὴν δὲ γραῦν τὴν ἀσθενοῦσαν πάνυ πάλαι , τὴν βρυτικήν , ῥίζιον τρίψας τι μικρὸν δελεάσας τε γεννικῇ τὸ μέγεθος κοίλῃ λεπαστῇ , τοῦτ ἐποίησεν ἐκπιεῖν .
φιλύλλιος Αὔγῃ   ·
πάντα γὰρ ἦν μέστ  ἀνδρῶν καὶ μειρακίων πινόντων ·
ὁμοῦ δ ἄλλων γρᾴδι  ἦν μεγάλαισιν οἴνου χαίροντα λεπασταῖς .
θεόπομπος Παμφίλῃ   ·
σπόγγος , λεκάνη , πτερόν , λεπαστὴ πάνυ πυκνή , ἣν ἐκπιοῦσ  ἄκρατον Ἀγαθοῦ Δαίμονος τέττιξ κελαδεῖ .
καὶ ἐν Μήδῳ   ·
ὥς ποτ ἐκήλησεν Καλλίστρατος υἷας Ἀχαιῶν , κέρμα φίλον διαδούς , ὅτε συμμαχίαν ἐρέεινεν ·
οἶον δ οὐ κήλησε δέμας λεπτὸν Ῥαδάμανθυν Λύσανδρον κώθωνι , πρὶν αὐτῷ δῶκε λεπαστήν .
ἀμερίας δέ φησι τὴν οἰνοχόην λεπαστὴν καλεῖσθαι .
ἀριστοφάνης δὲ   καὶ Ἀπολλόδωρος γένος εἶναι κύλικος .
φερεκράτης Κραπατάλλοις   ·
τῶν θεατῶν δ ὅστις ἂν διψῇ , λεπαστὴν λαψάμενος μεστὴν ἐκχαρυβδίσαι .
νίκανδρος δ ὁ Κολοφώνιός φησιν   Δόλοπας οὕτω καλεῖν τὴν κύλικα .
λυκόφρων δ ἐν τῷ θʹ περὶ Κωμῳδίας   παραθέμενος τὰ Φερεκράτους καὶ αὐτὸς εἶναί φησι γένος κύλικος τὴν λεπαστήν .
μόσχος δ ἐν ἐξηγήσει Ῥοδιακῶν Λέξεων κεραμεοῦν ἀγγεῖόν φησιν αὐτὸ εἶναι , ἐοικὸς ταῖς λεγομέναις πτωματίσιν , ἐκπεταλώτερον δέ .
ἀρτεμίδωρος δ ὁ Ἀριστοφάνειος ποτήριον ποιόν .
ἀπολλοφάνης δὲ Κρησί   ·
καὶ λεπαστά μ ἁδύοινος εὐφρανεῖ δι ἡμέρας .
λεπαστὴ μάλα συχνή , ἣν ἐκπιοῦσ  ἄκρατον Ἀγαθοῦ Δαίμονος περίστατον βοῶσα τὴν κώμην ποεῖ .
νίκανδρος δ ὁ Θυατειρηνὸς  κύλιξ , φησί , μείζων ,  παρατιθέμενος Τηλεκλείδου ἐκ Πρυτάνεων   ·
καὶ μελιχρὸν οἶνον ἕλκειν ἐξ ἡδυπνόου λεπαστῆς .
ἂν ἐγὼ πάθω τι τήνδε τὴν λεπαστὴν ἐκπιών , τῷ Διονύσῳ πάντα τ ἀμαυτοῦ δίδωμι χρήματα .
λΟΙβΑσΙΟν κύλιξ , ὥς φησι Κλείταρχος καὶ Νίκανδρος ὁ Θυατειρηνός . . . .
ᾧ τὸ ἔλαιον ἐπισπένδουσι τοῖς ἱεροῖς , σπονδεῖον δὲ ᾧ τὸν οἶνον , καλεῖσθαι λέγων καὶ λοιβίδας τὰ σπονδεῖα ὑπὸ Ἀντιμάχου τοῦ Κολοφωνίου .
λΕσβΙΟν ὅτι ποτηρίου εἶδος , Ἡδύλος παρίστησιν ἐν Ἐπιγράμμασιν οὑτωσὶ λέγων ·
ἡ διαπινομένη Καλλίστιον ἀνδράσι , θαῦμα κοὐ ψευδές , νῆστις τρεῖς χόας ἐξέπιεν ·
ἧς τόδε σοί , Παφίη , ζωραῖς μύρρῃσι θυωθὲν κεῖται πορφυρέης Λέσβιον ἐξ ὑέλου .
ἣν σὺ σάου πάντως , ὡς καὶ πάντων ἀπ ἐκείνης σοὶ τοῖχοι γλυκερῶν σῦλα φέρωσι πόθων .
λΟΥτΗΡΙΟν .
ἐπιγένης Μνηματίῳ ἐν τῷ τῶν ποτηρίων καταλόγῳ φησί   ·
λουτήρι   ἀλλὰ τί καθ ἕκαστα δεῖ λέγειν ;
ὄψει γὰρ αὐτός .
λΥκΙΟΥΡγΕΙσ .
φιάλαι τινὲς οὕτως καλοῦνται ἀπὸ Λύκωνος τοῦ κατεσκευασμένου , ὡς καὶ Κονώνειοι αἱ ὑπὸ Κόνωνος ποιηθεῖσαι .
μνημονεύει Δημοσθένης ἐν τῷ πρὸς Τιμόθεον ὑπὲρ χρέως λέγων οὕτως   ·
φιάλας Λυκιουργεῖς δύο .
ἐν δὲ τῷ πρὸς Τιμόθεον γράφει ·
δίδωσιν ἀποθεῖναι τῷ Φορμίωνι μετὰ τῶν χρημάτων καὶ ἄλλας φιάλας Λυκιουργεῖς δύο .
ἡρόδοτος δ ἐν ζʹ    προβόλους δύο Λυκιουργίδας ἡμιεργέας  , ὅτι ἀκόντιά ἐστι πρὸς λύκων θήραν ἐπιτήδεια ἢἐν Λυκίᾳ εἰργασμένα .
ὅπερ ἐξηγούμενος Δίδυμος ὁ γραμματικὸς   τὰς ὑπὸ Λυκίου φησὶ κατεσκευασμένας .
ἦν δὲ οὗτος τὸ γένος Βοιώτιος ἐξ Ἐλευθερῶν , υἱὸς Μύρωνος τοῦ ἀνδριαντοποιοῦ , ὡς Πολέμων φησὶν ἐν αʹ περὶ Ἀκροπόλεως   .
ἀγνοεῖ δ ὁ γραμματικὸς ὅτι τὸν τοιοῦτον σχηματισμὸν ἀπὸ κυρίων ὀνομάτων οὐκ ἄν τις εὕροι γινόμενον , ἀλλ ἀπὸ πόλεων ἢ ἐθνῶν .
ἀριστοφάνης τε γὰρ ἐν Εἰρήνῃ φησί   ·
τὸ δὲ πλοῖον ἔσται Ναξιουργὴς κάνθαρος .
κριτίας τε ἐν τῇ Λακεδαιμονίων Πολιτείᾳ   ·
κλίνη Μιλησιουργὴς καὶ δίφρος Μιλησιουργής , κλίνη Χιουργὴς καὶ τράπεζα Ῥηνιοεργής .
ἡρόδοτός τε ἐν τῇ ἑβδόμῃ φησί   ·
προβόλους δύο Λυκοεργέας .
μήποτ οὖν καὶ παρὰ τῷ Ἡροδότῳ ὡς καὶ παρὰ τῷ Δημοσθένει γραπτέον Λυκιοεργέας , ἵν ἀκούηται τὰ ἐν Λυκίᾳ εἰργασμένα .
μΕλΗ .
οὕτω καλεῖταί τινα ποτήρια , ὧν μνημονεύει Ἀνάξιππος ἐν Φρέατι λέγων οὕτως   σὺ δὲ τὴν μέλην , Συρίσκε , ταυτηνὶ λαβὼν ἔνεγκον ἐπὶ τὸ μνῆμ ἐκείνῃ , μανθάνεις ;
καὶ κατάχεον .
μΕτΑνΙπτΡΟν ἡ μετὰ τὸ δεῖπνον ἐπὴν ἀπονίψωνται διδομένη κύλιξ .
ἀντιφάνης Λαμπάδι   ·
δαίμονος Ἀγαθοῦ μετάνιπτρον , ἐντραγεῖν , σπονδή , κρότος .
δίφιλος Σαπφοῖ   ·
ἀρχίλοχε , δέξαι τήνδε τὴν μετανιπτρίδα μεστὴν Διὸς σωτῆρος , ἀγαθοῦ δαίμονος .
ἔνιοι δὲ τὴν μετὰ τὸ νίψασθαι πόσιν , ὡς Σέλευκος ἐν Γλώσσαις .
καλλίας δ ἐν Κύκλωψι   ·
καὶ δέξαι τηνδὶ μετανιπτρίδα τῆς Ὑγιείας .
φιλέταιρος Ἀσκληπιῷ   ·
ἐνέσεισε μεστὴν ἴσον ἴσῳ μετανιπτρίδα μεγάλην , ἐπειπὼν τῆς Ὑγιείας τ οὔνομα .
φιλόξενος δ ὁ διθυραμβοποιὸς ἐν τῷ ἐπιγραφομένῳ Δείπνῳ μετὰ τὸ ἀπονίψασθαι τὰς χεῖρας προπίνων τινί φησι   ·
σὺ δὲ τάνδε Βακχία εὔδροσον πλήρη μετανιπτρίδα δέξαι .
πραύ τί τοι Βρόμιος γάνος τόδε δοὺς ἐπὶ τέρψιν πάντας ἄγει .
τράπεζα φυστημινεις , ἅμα δ ἦν Δαίμονος Ἀγαθοῦ μετάνιπτρον .
νικόστρατος Ἀντερώσῃ   ·
μετανιπτρίδ  αὐτῷ τῆς Ὑγιείας ἔγχεον .
μΑστΟσ .
ἀπολλόδωρος ὁ Κυρηναῖος , ὡς Πάμφιλός φησι , Παφίους τὸ ποτήριον οὕτως καλεῖν .
μΑθΑλΙδΑσ Βλαῖσος ἐν Σατούρνῳ φησίν ·
ἑπτὰ μαθαλίδας ἐπίχε  ἡμῖν τῶ γλυκυτάτω .
πάμφιλος δέ φησι ·
μήποτε ἐκπώματός ἐστιν εἶδος , ἢ μέτρον οἷον κύαθος .
διόδωρος δὲ κύλικα ἀποδίδωσι .
μΑνΗσ ποτηρίου εἶδος .
νίκων Κιθαρῳδῷ   ·
καὶ πάνυ τις εὐκαίρως  προπίνω , φησί , σοί , πατριῶτα .
μάνην δ εἶχε κεραμεοῦν ἁδρόν , χωροῦντα κοτύλας πέντ ἴσως .
ἐδεξάμην .
παρέθετο τὰ ἰαμβεῖα καὶ Δίδυμος   καὶ Πάμφιλος .
καλεῖται δὲ μάνης καὶ τὸ ἐπὶ τοῦ κοττάβου ἐφεστηκός , ἐφ οὗ τὰς λάταγας ἐν παιδιᾷ ἔπεμπον ·
ὅπερ ὁ Σοφοκλῆς ἐν Σαλμωνεῖ χάλκειον ἔφη κάρα , λέγων οὕτως   ·
τάδ  ἐστὶ κνισμὸς καὶ φιλημάτων ψόφος ·
τῷ καλλικοτταβοῦντι νικητήρια τίθημι καὶ βαλόντι χάλκειον κάρα .
ἀντιφάνης Ἀφροδίτης Γοναῖς   ·
ἐγὼ πιδείξω καθ ἕν ·
ὃς ἂν τὸν κότταβον ἀφεὶς ἐπὶ τὴν πλάστιγγα ποιήσῃ πεσεῖν  Β. πλάστιγγα ;
ποίαν ;
τοῦτο τ οὐπικείμενον ἄνω τὸ μικρόν , τὸ πινακίσκιον λέγεις ; Α. τοῦτ ἐστὶ πλάστιγξ  οὗτος ὁ κρατῶν γίνεται . Β. πῶς δ εἴσεταί τις τοῦτ ; Α. ἐὰν τύχῃ μόνον αὐτῆς , ἐπὶ τὸν μάνην πεσεῖται καὶ ψόφος ἔσται πάνυ πολύς . Β. πρὸς θεῶν , τῷ κοττάβῳ πρόσεστι καὶ Μάνης τις ὥσπερ οἰκέτης ;
ἕρμιππος Μοίραις   ῥάβδον δ ὄψει , φησί , τὴν κοτταβικὴν ἐν τοῖς ἀχύροισι κυλινδομένην , μάνης δ οὐδὲν λατάγων ἀίει ·
τὴν δὲ τάλαιναν πλάστιγγ  ἂν ἴδοις παρὰ τὸν στροφέα τῆς κηπαίας ἐν τοῖσι κορήμασιν οὖσαν .
νΕστΟΡΙσ .
περὶ τῆς ἰδέας τοῦ Νέστορος ποτηρίου φησὶν ὁ ποιητής ·
πὰρ δὲ δέπας περικαλλές , ὃ οἴκοθεν ἦγ ὁ γεραιός , χρυσείοις ἥλοισι πεπαρμένον ·
οὔατα δ αὐτοῦ τέσσαρ  ἔσαν , δοιαὶ δὲ πελειάδες ἀμφὶς ἕκαστον χρύσειαι νεμέθοντο δύο δ ὑπὸ πυθμένες ἦσαν .
ἄλλος μὲν μογέων ἀποκινήσασκε τραπέζης πλεῖον ἐόν ·
νέστωρ δ ὁ γέρων ἀμογητὶ ἄειρεν .
ἐν τούτοις ζητεῖται πρῶτον μὲν τί ποτ ἐστὶ τὸ χρυσείοις ἥλοισι πεπαρμένον , ἔπειτα τί τὸ οὔατα δ αὐτοῦ τέσσαρ ἔσαν .
τὰ γὰρ ἄλλα ποτήριά φησιν ὁ Μυρλεανὸς Ἀσκληπιάδης ἐν τῷ περὶ τῆς Νεστορίδος δύο ὦτα ἔχειν .
πελειάδας δὲ πῶς ἄν τις ὑπόθοιτο νεμομένας περὶ ἕκαστον τῶν ὤτων ;
πῶς δὲ καὶ λέγει δύο πυθμένας εἶναι τοῦ ποτηρίου ;
ἰδίως δὲ καὶ τοῦτο λέγεται ὅτι οἱ μὲν ἄλλοι μογοῦντες ἐβάσταζον τὸ ποτήριον , Νέστωρ δ ὁ γέρων ἀμογητὶ ἄειρεν .
ταῦτα προθέμενος ὁ Ἀσκληπιάδης ζητεῖ περὶ τῶν ἥλων , πῶς πεπαρμένους αὐτοὺς δεῖ δέχεσθαι .
οἳ μὲν οὖν λέγουσιν ἔξωθεν δεῖν ἐμπείρεσθαι τοὺς χρυσοῦς ἥλους τῷ ἀργυρῷ ἐκπώματι κατὰ τὸν τῆς ἐμπαιστικῆς τέχνης λόγον , ὡς καὶ ἐπὶ τοῦ Ἀχιλλέως σκήπτρου ·
ὣς φάτο χωόμενος , ποτὶ δὲ σκῆπτρον βάλε γαίῃ χρυσείοις ἥλοισι πεπαρμένον .
ἐμφαίνεται γὰρ ὡς τῶν ἥλων ἐμπεπερονημένων καθάπερ ἐπὶ τῶν ῥοπάλων .
καὶ ἐπὶ τοῦ ξίφους τοῦ Ἀγαμέμνονος ·
ἀμφὶ δ ἄρ  ὤμοισιν βάλετο ξίφος ·
ἐν δέ οἱ ἧλοι χρύσειοι πάμφαινον ·
ἀτὰρ περὶ κουλεὸν ἦεν ἀργύρεον .
ἀπελλῆς μὲν οὖν ὁ τορευτὴς ἐπεδείκνυεν , φησίν , ἡμῖν ἔν τισι Κορινθιακοῖς ἔργοις τὴν τῶν ἥλων θέσιν .
ἐξοχὴ δ ἦν ὀλίγη τοῖς κολαπτῆρσιν ἐπηρμένη καὶ οἱονεὶ κεφαλίδας ἥλων ἀποτελοῦσα .
πεπάρθαι δὲ λέγεται τοὺς ἥλους ὑπὸ τοῦ ποιητοῦ οὐχ ὅτι ἔξωθεν πρόσκεινται καὶ πεπαρμένοι εἰσίν , ἀλλ ὅτι ἐμπεπαρμένοις ἐοίκασιν ἔξω τε ὀλίγῳ πρ οὔχουσι , μετέωροι τῆς ἄλλης ἐπιφανείας ὄντες .
καὶ περὶ τῶν ὤτων οὕτως διορίζονται , ὅτι εἶχεν μὲν δύο ὦτα ἄνω , καθότι καὶ τ ἄλλα ποτήρια , ἄλλα δὲ δύο κατὰ τὸ κύρτωμα μέσον ἐξ ἀμφοῖν τοῖν μεροῖν μικρά , παρόμοια ταῖς Κορινθιακαῖς ὑδρίαις .
ὁ δὲ Ἀπελλῆς ἐντέχνως ἄγαν ὑπέδειξε τὴν τῶν τεσσάρων ὤτων σχέσιν ἔχουσαν ὧδε .
ἐκ μιᾶς οἱονεὶ ῥίζης , ἥτις τῷ πυθμένι προσκυρεῖ , καθ ἑκάτερον τὸ οὖς διασχιδεῖς εἰσι ῥάβδοι ἐπ ἀμφοῖν , οὐ πολὺ ἀπ ἀλλήλων διεστῶσαι διάστημα .
αὗται μέχρι τοῦ χείλους διήκουσαι τοῦ ποτηρίου καὶ μικρὸν ἔτι μετεωριζόμεναι κατὰ μὲν τὴν ἀπόστασιν τοῦ ἀγγείου φυλάττουσι τὴν διάσχισιν , κατὰ δὲ τὸ ἀπολῆγον πρὸς τὴν τοῦ χείλους ἔρεισιν πάλιν συμφυεῖς εἰσιν .
καὶ γίνεται τὸν τρόπον τοῦτον τέτταρα ὦτα .
τοῦτο δὲ οὐκ ἐπὶ πάντων , ἀλλ ἐπ  ἐνίων ποτηρίων τὸ εἶδος τῆς κατασκευῆς θεωρεῖται , μάλιστα δὲ τῶν λεγομένων Σελευκίδων .
τὸ δ ἐπὶ τῶν δυεῖν πυθμένων ζητούμενον , πῶς λέγεται τὸ δύο δ ὑπὸ πυθμένες ἦσαν , διαλύουσιν οὕτως τινές .
τῶν ποτηρίων τινὰ μὲν ἕνα πυθμένα ἔχειν τὸν φυσικὸν καὶ συγκεχαλκευμένον τῷ ὅλῳ ποτηρίῳ , καθότι τὰ λεγόμενα κυμβία καὶ τὰς φιάλας καὶ εἴ τι φιαλῶδές ἐστι τὴν ἰδέαν ·
τινὰ δὲ δύο , ὥσπερ τὰ ᾠοσκύφια καὶ τὰ κανθάρια καὶ τὰς Σελευκίδας καὶ τὰ καρχήσια καὶ τὰ τούτοις ὅμοια ·
ἕνα μὲν γὰρ εἶναι πυθμένα τὸν κατὰ τὸ κύτος συγκεχαλκευμένον ὅλῳ τῷ ἀγγείῳ , ἕτερον δὲ τὸν πρόσθετον , ἀπὸ ὀξέος ἀρχόμενον , καταλήγοντα δ εἰς πλατύτερον , ἐφ οὗ ἵσταται τὸ ποτήριον .
καὶ τὸ τοῦ Νέστορος οὖν δέπας φασὶν εἶναι τοιοῦτον .
δύναται δὲ καὶ δύο πυθμένας ὑποτίθεσθαι , τὸν μὲν οἷον τοῦ ποτηρίου φέροντα τὸν ὅλον ὄγκον κατὰ μείζονα κυκλοειδῆ περιγραφὴν ἔξαρσιν ἔχοντα τοῦ ὕψους σύμμετρον , τὸν δὲ κατ ἐλάττω κύκλον συνεχόμενον ἐν τῷ μείζονι , καθ ὅσον συννεύειν συμβέβηκεν εἰς ὀξὺ τὸν φυσικὸν τοῦ ποτηρίου πυθμένα , ὥστε ὑπὸ δυοῖν πυθμένοιν φέρεσθαι τὸ ἔκπωμα .
διονύσιος δὲ ὁ Θρᾲξ ἐν Ῥόδῳ λέγεται τὴν Νεστορίδα κατασκευάσαι τῶν μαθητῶν αὐτῷ συνενεγκάντων τ ἀργύριον ·
ὅπερ Προμαθίδας ὁ Ἡρακλεώτης ἐξηγούμενος τὴν κατὰ τὸν Διονύσιον διάταξίν φησιν σκύφον εἶναι παρακειμένως ἔχοντα τὰ ὦτα , καθάπερ αἱ δίπρῳροι τῶν νεῶν , περὶ δὲ τὰ ὦτα τὰς περιστεράς ·
ὡσπερεὶ δέ τινα ῥοπάλια δύο ὑποκεῖσθαι τῷ ποτηρίῳ πλάγια διὰ μήκους ·
ταῦτα δ εἶναι τοὺς δύο πυθμένας .
ὁποῖόν τι καὶ νῦν ἔστιν ἰδεῖν ἐν Καπύῃ πόλει τῆς Καμπανίας ἀνακείμενον τῇ Ἀρτέμιδι ποτήριον , ὅπερ λέγουσιν ἐκεῖνοι Νέστορος γεγονέναι ·
ἐστὶ δὲ ἀργύρεον , χρυσοῖς γράμμασιν ἐντετυπωμένα ἔχον τὰ Ὁμηρικὰ ἔπη .
ἐγὼ δέ , φησὶν ὁ Μυρλεανός , τάδε λέγω περὶ τοῦ ποτηρίου .
οἱ παλαιοὶ καὶ τὰ περὶ τὴν ἥμερον τροφὴν πρῶτοι διαταξάμενοι τοῖς ἀνθρώποις , πειθόμενοι τὸν κόσμον εἶναι σφαιροειδῆ , λαμβάνοντες ἔκ τε τοῦ ἡλίου καὶ τῆς σελήνης τοῦ σχήματος ἐναργεῖς τὰς φαντασίας , καὶ τὰ περὶ τὴν ἀίδιον τροφὴν τῷ περιέχοντι κατὰ τὴν ἰδέαν τοῦ σχήματος ἀφομοιοῦν εἶναι δίκαιον ἐνόμιζον .
διὸ τὴν τράπεζαν κυκλοειδῆ κατεσκευάσαντο καὶ τοὺς τρίποδας τοὺς τοῖς θεοῖς καθαγιζομένους , φθόεις κυκλοτερεῖς καὶ ἀστέρας ἔχοντας , οὓς καὶ καλοῦσι σελήνας .
καὶ τὸν ἄρτον δ ἐκάλεσαν ὅτι τῶν σχημάτων ὁ κύκλος ἀπήρτισται καὶ ἔστι τέλειος .
καὶ τὸ ποτήριον οὖν τὸ δεχόμενον τὴν ὑγρὰν τροφὴν κυκλοτερὲς ἐποίησαν κατὰ μίμημα τοῦ κόσμου .
τὸ δὲ τοῦ Νέστορος καὶ ἰδιαίτερόν ἐστιν .
ἔχει γὰρ καὶ ἀστέρας , οὓς ἥλοις ὁ ποιητὴς ἀπεικάζει διὰ τὸ τοὺς ἀστέρας περιφερεῖς εἶναι τοῖς ἥλοις ὁμοίως καὶ ὥσπερ ἐμπεπηγέναι τῷ οὐρανῷ , καθὼς καὶ Ἄρατός φησιν ἐπ αὐτῶν   ·
οὐρανῷ αἰὲν ἄρηρεν ἀγάλματα νυκτὸς ἰούσης .
περιττῶς δὲ καὶ τοῦτ ἔφρασεν ὁ ποιητής , τοὺς χρυσοῦς ἥλους παρατιθεὶς τῇ τοῦ ἀργυροῦ ἐκπώματος φύσει , τὴν τῶν ἀστέρων καὶ τοῦ οὐρανοῦ ἐκτυπῶν κατὰ τὴν ἰδέαν τῆς χρόας οὐσίαν .
ὁ μὲν γὰρ οὐρανὸς ἀργύρῳ προσέοικεν , οἱ δὲ ἀστέρες χρυσῷ διὰ τὸ πυρῶδες .
ὑποθέμενος οὖν κατηστερισμένον τὸ τοῦ Νέστορος ποτήριον μεταβαίνει καὶ ἐπὶ τὰ κράτιστα τῶν ἀπλανῶν ἀστέρων , οἷς δὴ τεκμαίρονται τὰ περὶ τὴν ζωὴν οἱ ἄνθρωποι ·
λέγω δὲ τὰς πελειάδας .
ὅταν γὰρ εἴπῃ ·
δύο δὲ πελειάδες ἀμφὶς ἕκαστον χρύσειαι νεμέθοντο , πελειάδας οὐ σημαίνει τὰς ὄρνιθας , ἅς τινες ὑπονοοῦσι περιστερὰς εἶναι , ἁμαρτάνοντες .
ἕτερον γὰρ εἶναί φησιν Ἀριστοτέλης   πελειάδα καὶ ἕτερον περιστεράν .
πελειάδας δ ὁ ποιητὴς καλεῖ νῦν τὰς Πλειάδας , πρὸς ἃς σπόρος τε καὶ ἀμητὸς καὶ τῶν καρπῶν , ἀρχὴ γενέσεως καὶ συναιρέσεως , καθά φησι καὶ Ἡσίοδος   ·
πληιάδων Ἀτλαιγενέων ἐπιτελλομενάων ἄρχεσθ  ἀμητοῖ , ἀρότοιο δὲ δυσομενάων .
καὶ Ἄρατος   ·
αἳ μὲν ὁμῶς ὀλίγαι καὶ ἀφεγγέες , ἀλλ ὀνομασταὶ ἦρι καὶ ἑσπέριαι , Ζεὺς δ αἴτιος , εἱλίσσονται ·
ὅς σφισι καὶ θέρεος καὶ χείματος ἀρχομένοιο σημαίνειν ἐπένευσεν ἐπερχομένου τ ἀρότοιο .
τὰς οὖν τῆς τῶν καρπῶν γενέσεως καὶ τελειώσεως προσημαντικὰς Πλειάδας οἰκείως ἐνετόρευσε τῷ τοῦ σοφωτάτου Νέστορος ὁ ποιητὴς ποτηρίῳ ·
καὶ γὰρ τοῦτο τῆς ἑτέρας τροφῆς δεκτικὸν ἀγγεῖον .
διὸ καὶ τῷ Διὶ τὴν ἀμβροσίαν τὰς Πελειάδας φέρειν φησί ·
τῇ μέν τ οὐ δὲ ποτητὰ παρέρχεται οὐ δὲ Πέλειαι τρήρωνες , ταί τ ἀμβροσίην Διὶ πατρὶ φέρουσι .
οὐ γὰρ τὰς πελειάδας τὰς ὄρνεις φέρειν νομιστέον τῷ Διὶ τὴν ἀμβροσίαν , ὡς οἱ πολλοὶ δοξάζουσιν  ἄσεμνον γάρ  , ἀλλὰ τὰς Πλειάδας .
οἰκεῖον γὰρ τὰς προσημαινούσας τῷ τῶν ἀνθρώπων γένει τὰς ὥρας , ταύτας καὶ τῷ Διὶ φέρειν τὴν ἀμβροσίαν .
διόπερ ἀπὸ τῶν πτηνῶν αὐτὰς χωρίζει λέγων ·
τῇ μέν τ οὐ δὲ ποτητὰ παρέρχεται οὐ δὲ Πέλειαι .
ὅτι δὲ τὰς Πλειάδας τὸ ἐνδοξότατον τῶν ἀπλανῶν ἄστρων ὑπείληφε , δῆλον ἐκ τοῦ προτάττειν αὐτὰς κατὰ τὴν τῶν ἄλλων συναρίθμησιν ·
ἐν δὲ τὰ τείρεα πάντα τά τ οὐρανὸς ἐστεφάνωται , Πληιάδας θ Ὑάδας τε τό τε σθένος Ὠρίωνος ἄρκτον θ , ἣν καὶ ἅμαξαν ἐπίκλησιν καλέουσιν .
ἐπλανήθησαν δ οἱ πολλοὶ νομίζοντες τὰς πελειάδας ὄρνεις εἶναι πρῶτον μὲν ἐκ τοῦ ποιητικοῦ σχηματισμοῦ τοῦ κατὰ τὴν πρόσθεσιν τοῦ γράμματος ·
ἔπειτα δ ὅτι τὸ τρήρωνες μόνον ἐδέξαντο εἶναι ἐπίθετον πελειάδων , ἐπεὶ διὰ τὴν ἀσθένειαν εὐλαβὴς ἡ ὄρνις αὕτη ·
τρεῖν δ ἐστὶ τὸ εὐλαβεῖσθαι .
πιθανὸν δ ἐστὶ τὸ ἐπίθετον καὶ ἐπὶ τῶν Πλειάδων τιθέμενον ·
μυθεύονται γὰρ καὶ αὗται τὸν Ὠρίωνα φεύγειν , διωκομένης τῆς μητρὸς αὐτῶν Πληιόνης ὑπὸ τοῦ Ὠρίωνος .
ἡ δὲ τοῦ ὀνόματος ἐκτροπή , καθ ἣν αἱ Πλειάδες λέγονται Πέλειαι καὶ Πελειάδες , παρὰ πολλοῖς ἐστι τῶν ποιητῶν .
πρώτη δὲ Μοιρὼ ἡ Βυζαντία καλῶς ἐδέξατο τὸν νοῦν τῶν Ὁμήρου ποιημάτων ἐν τῇ Μνημοσύνῃ ἐπιγραφομένῃ φάσκουσα τὴν ἀμβροσίαν τῷ Διὶ τὰς Πλειάδας κομίζειν .
κράτης δ ὁ κριτικὸς   σφετερισάμενος αὐτῆς τὴν δόξαν ὡς ἴδιον ἐκφέρει τὸν λόγον .
καὶ Σιμωνίδης δὲ τὰς Πλειάδας Πελειάδας εἴρηκεν ἐν τούτοις   ·